als_Latn dik_Latn sag_Latn
Tony Parker u prit me ovacione në momentin që zbriti nga autobusi i përfaqësueses, ndërsa trofeun e ekspozoi për gazetarët dhe fansat e pranishëm, Boris Diaw, që ishte një prej më të mirëve për transalpinët në Europianin Slloven. Kombëtarja franceze mbajti gjithashtu dhe një konferencë për shtyp në selinë e Federatës Franceze të Basketbollit, ku Tony Parker foli për të ardhmen e tij.
I pyetur nga gazetarët mbi një tërheqje të mundshme nga përfaqësuesja, ylli i San Antonios u përgjigj: Për mua kombëtarja është një sfidë, dhe nuk kam ndërmend të tërhiqem, përkundrazi, jam akoma më shumë i motivuar për të udhëhequr kombëtaren franceze drejt fitimit të një tjetër titulli.
Këto kohë është folur shumë për një transferim të Parker nga NBA në kampionatin spanjoll vitin e ardhshëm. Basketbollisti dhe pse nuk e pranoi la të nënkuptohej se diçka e tillë nuk është e pamundur: Për momentin është paksa herët për të folur për këtë gjë. Aktualisht, nuk e di se çfarë do të bëj. Varet shumë sesi do të ndihem fizikisht në fund të vitit.
Sfida e re për kombëtaren franceze, do të jetë tashmë fitimi i titullit botëror, në edicionin e 17-të të tij që do të zhvillohet nga datat 30 Gusht deri më 14 Shtator të vitit 2014.
als_Latn als_Latn als_Latn als_Latn